Medzi členskými štátmi, ktoré zachovali režim povoľovania existujú veľké rozdiely, pokiaľ ide o postup požiadania o povolenie, kritérií, podľa ktorého je udelené alebo zamietnuté, dĺžky a druhu platnosti. Niektoré členské štáty sa domnievajú, že žiadosti o povolenie by sa mali schváliť, pokiaľ neexistuje dôvod im nevyhovieť, zatiaľ čo iné uplatňujú opačný prístup a odmietajú udeľovať povolenia, pokiaľ neexistuje špecifický dôvod na ich udelenie. V dôsledku toho sa percentuálny podiel udelených a zamietnutých povolení v členských štátoch, ktoré poskytli Komisii informácie, výrazne líši. Doteraz nie sú známe prípady vzájomného uznávania povolení medzi členskými štátmi.

K 1. januáru 2017 malo 16 členských štátov zavedený režim povoľovania a/alebo registračný režim, zatiaľ čo zvyšných 12 členských štátov zachovalo zákazy. Doterajšie uplatňovanie nariadenia ukazuje, že na úrovni EÚ neexistuje konsenzus o tom, či by obmedzené prekurzory výbušnín mali byť zakázané alebo sprístupňované kontrolovaným spôsobom.

Nariadenie má význam pre EHS a preto je uplatniteľné aj na Island, Lichtenštajnsko a Nórsko. Dozorný úrad EZVO má právomoc na monitorovanie uplatňovania nariadenia v týchto krajinách. Zatiaľ čo Nórsko a Lichtenštajnsko dodržiava uvedené nariadenie, Dozorný úrad EZVO podal 17. novembra 2016 na Súd EZVO žalobu proti Islandskej republike z dôvodu, že tento štát nevykonal potrebné opatrenia na prevzatie nariadenia do svojho vnútroštátneho právneho poriadku.

Cieľom tejto správy je splniť požiadavky stanovené v dvoch uvedených článkoch. V záujme zjednodušenia podávania správy a vzhľadom na to, že delegovanie právomoci je nástrojom legislatívnej zmeny, Komisia považuje za prínosné a relevantné zlúčiť obe správy do jednej. V tejto správe sa tiež poskytujú informácie, ktoré zlepšia dodržiavanie ustanovení uvedeného nariadenia hospodárskymi subjektmi a vnútroštátnymi orgánmi a zvýšia transparentnosť procesu tvorby politík Komisie.

V článku 14 ods. 2 sa okrem toho vyžaduje, aby Komisia predložila správu týkajúcu sa delegovania právomoci, ktorá jej bola udelená na obdobie piatich rokov od 1. marca 2013 „najneskôr deväť mesiacov pred uplynutím päťročného obdobia,“ t. j. do 1. júna 2017.

V článku 18 ods. 1 nariadenia sa Komisia vyzýva, aby predložila Európskemu parlamentu a Rade do 2. septembra 2017 správu, v ktorej preskúma akékoľvek problémy, ktoré vznikli v dôsledku uplatňovania vedeného nariadenia, ako aj či je žiaduce a reálne navrhnúť legislatívne zmeny, ktoré by systém ďalej posilnili a zosúladili. Tie zahŕňajú možnosť rozšíriť rozsah pôsobnosti tohto nariadenia na profesionálnych používateľov a zahrnúť neurčené prekurzory výbušnín do prílohy II.

Hlavnou výzvou pre hospodárske subjekty, najmä subjekty z maloobchodného sektora, je identifikovať výrobky, ktoré patria do rozsahu pôsobnosti tohto nariadenia. Výrobky obsahujúce obmedzené prekurzory výbušnín sa musia označiť zodpovedajúcim spôsobom. Ak sa to nevykoná hneď na začiatku dodávateľského reťazca, subjekty na úrovni maloobchodu majú ťažkosti riadne overiť, či je označenie pripojené a či sa uplatňujú obmedzenia. Prekurzory výbušnín uvedené v prílohe II k uvedenému nariadeniu, ktoré nie sú obmedzené, sa navyše nemusia označovať. Hospodárske subjekty, najmä také, ktoré majú vysokú fluktuáciu zamestnancov, musia venovať značný čas identifikácii problémových výrobkov a vhodnému zaškoleniu zamestnancov.

Ďalšou výzvou pre orgány členských štátov je presadzovať obmedzenia a kontroly v oblasti internetových predajov, dovozov a pohybov v rámci EÚ. Výrobky s veľkým objemom sa často prepravujú vo väčších množstvách (napr. hnojivá) a je preto relatívne ľahšie ich identifikovať a kontrolovať. Iné výrobky sa zase predávajú v malých množstvách a objemoch a je ťažšie ich zachytiť počas zasielania alebo prepravy do Európy a v rámci Európy. Orgány presadzovania práva a colné orgány s cieľom riešiť tento problém zvyšujú svoje úsilie identifikovať prípady nezákonného získavania a vlastníctva napríklad aj prostredníctvom posilnenia spolupráce medzi agentúrami a výmeny informácií na úrovni EÚ.

Hlavnou výzvou pre príslušné orgány členských štátov je veľký počet subjektov, na ktoré sa vzťahujú obmedzenia a kontroly nariadenia. Keďže mnohé chemické látky a zmesi, ktorých sa týka nariadenie sú výrobkami pre domácnosť, dodávateľský reťazec je výrazne väčší než u iných výrobkov, ktoré sú predmetom osobitných kontrolných ustanovení (napr. prekurzory drog). Pre príslušné orgány bolo preto problematické osloviť všetky hospodárske subjekty v dodávateľskom reťazci prekurzorov výbušnín s cieľom informovať ich o ich povinnostiach. Príslušné orgány však v spolupráci so združeniami, ktoré zastupujú chemický priemysel a maloobchodný sektor, uskutočnili kampane na zvyšovanie informovanosti a spolupracovali so širokou škálou subjektov od výrobcov po maloobchodníkov, od veľkých spoločností po malé nezávislé obchody, internetových predajcov po kamenné obchody.

Napriek celkovému pozitívnemu vplyvu nariadenia na obmedzenie prístupu ku prekurzorom výbušnín a zvýšenie kontroly nad nimi, sa jeho uplatňovanie stretlo s viacerými problémami a výzvami. Príklady, ktoré sú uvedené v tejto časti nemusia odrážať skúsenosti všetkých alebo väčšiny členských štátov a hospodárskych subjektov. Mali však dostatočne široký vplyv na to, aby sa nedali pripísať osobitným okolnostiam hociktorého individuálneho členského štátu alebo subjektu.

Množstvo prekurzorov výbušnín, ktoré sú dostupné na trhu sa znížilo. Čiastočne je to preto, že mnoho hospodárskych subjektov uplatňuje obmedzenia a čiastočne preto, že niektorí výrobcovia ich dobrovoľne prestali vyrábať a niektoré hospodárske subjekty ich prestali predávať. Dodávateľský reťazec nenahlásil žiadne významné odchýlky alebo hospodárske straty, ktoré by z toho vyplývali. V niektorých členských štátoch, ktoré zachovali režim povoľovania, orgány nahlásili, že počet žiadostí o povolenie je v súčasnosti významne nižší než bol počas prvého roka uplatňovania nariadenia. Naznačuje to, že členovia širokej verejnosti úspešne používajú alternatívne látky (látky, ktoré nie sú citlivé) pri ďalšom vykonávaní svojich legitímnych neprofesionálnych činností.

Medzi ďalšie výsledky SCP patrí prijatie a pravidelné preskúmavanie usmernení a prípravné práce na troch delegovaných aktoch, ktorými sa doplnili nebezpečné látky do prílohy II (pozri časť 4). SCP tiež umožnil zlepšenie cezhraničnej výmeny informácií týkajúcich sa nahlasovania podozrivých transakcií, zmiznutí a krádeží a udeľovania a zamietania povolení a podporil snahy chemického priemyslu a maloobchodného sektora o zvyšovanie informovanosti. Štyria členovia SCP v rokoch 2013 – 2015 spoločne viedli projekt v oblasti bezpečnosti predaja vysokorizikových chemických látok financovaný EÚ, v rámci ktorého sa vytvorili usmernenia pre maloobchodníkov v kamenných predajniach ako aj na internete, a pre príslušné orgány a orgány presadzovania práva.

Súbežne s prijatím a presadzovaním vnútroštátnych opatrení, väčšina členských štátov údajne uskutočnila kampane na zvyšovanie informovanosti zamerané na hospodárske subjekty zapojené do dodávateľského reťazca prekurzorov výbušnín, ktoré sú uvedené v zozname. Cieľom kampaní je zvýšiť informovanosť o povinnosti obmedzovať ako aj nahlasovať podozrivé transakcie. Niektoré členské štáty aktívne zapájajú internetových dodávateľov a elektronické trhy.

3.4. Vhodnosť a uskutočniteľnosť zahrnutia neurčených prekurzorov výbušnín do ustanovení o ohlasovaní podozrivých transakcií, zmiznutí a krádeží

Uvedené opatrenie by poskytlo príslušným orgánom a orgánom presadzovania práva lepšie informácie o tom, ktoré osoby majú prístup k akým prekurzorom a na aký účel. Tiež to uľahčí počiatočné vyšetrovanie a stíhanie prípadov údajného zneužitia.

Komisia však vo výnimke pre profesionálnych používateľov z obmedzení, ktoré ukladá nariadenie, vidí možnú bezpečnostnú medzeru. Komisia preto zváži vplyv nových opatrení, ktoré rozširujú rozsah pôsobnosti nariadenia na profesionálnych používateľova zároveň dôkladne preskúma zaťaženie hospodárskych subjektov. Hospodárske subjekty môžu mať napríklad povinnosť registrovať všetky transakcie, do ktorých sú zapojení profesionálni používatelia a uchovávať záznamy na účely kontroly zo strany príslušných orgánov.

Komisia tiež zváži nelegislatívne opatrenia, ktoré môžu ďalej posilniť systém. Dosiahnuť sa to dá napríklad posilnením úlohy Europolu, zriadením ad hoc podskupín SCP na prediskutovanie špecifických otázok (napr. dostupnosť a kontrola internetového predaja alebo úloha colných orgánov), umožnením stretnutí vnútroštátnych kontaktných miest a podporením úsilia o spoluprácu na regionálnej úrovni.

Komisia súbežne opätovne preskúma presunutie ustanovení o dusičnane amónnom z nariadenia REACH (ES č. 1907/2006) do tohto nariadenia a ako sa uvádza v Prvej správe o pokroku dosiahnutom pri budovaní účinnej a skutočnej bezpečnostnej únie, tiež preskúma výsledky výskumných projektov financovaných z prostriedkov EÚ, ktoré majú potenciál znížiť riziko, ktoré predstavujú po domácky vyrobené výbušniny tým, že sa napríklad neutralizujú výbušné vlastnosti určitých látok a výrobkov.

Zvýšenie kapacity príslušných orgánov členských štátov na monitorovanie predaja a vlastníctva prekurzorov výbušnín. Príslušné orgány by mali poznať hospodárske subjekty, ktoré sprístupňujú prekurzory výbušnín na trhu a osoby, ktoré získavajú, vlastnia a používajú obmedzené prekurzory výbušnín. Medzi tieto osoby patria členovia širokej verejnosti a osoby, ktoré konajú na účely spojené s ich povolaním. Na tento účel Komisia preskúma vplyv opatrení ako sú vyžadovanie, aby sa hospodárske subjekty registrovali u príslušného orgánu a pravidelne mu predkladali svoj zoznam transakcií. Komisia tiež zváži vplyv stanovenia spoločných kritérií pre povolenia s cieľom harmonizovať podmienky na udelenie a odmietnutie žiadostí a uľahčenie vzájomného uznávania medzi členskými štátmi.

Sprísnenie obmedzení a kontrol doplnením nových problémových látok do rozsahu pôsobnosti nariadenia a posilnením obmedzení týkajúcich sa látok, na ktoré sa nariadenie už vzťahuje.

Hrozba, ktorú predstavuje použitie chemických látok patriacich medzi prekurzory výbušnín na výrobu po domácky vyrobených výbušnín teroristami ostáva vysoká a neustále sa vyvíja. Prioritou Komisie je okrem úplného vykonávania existujúcich ustanovení zvážiť, aké opatrenia a kroky by v budúcnosti dokázali posilniť systém.

Pretrvávajúcou výzvou pre Komisiu je držať krok s vývojom bezpečnostných hrozieb. Pri snahe o prispôsobenie nariadenia používaniu nových chemických látok alebo nových koncentrácií látok uvedených na zozname sa Komisia spolieha na informácie a údaje od členských štátov. V roku 2016 snahy sprostredkované cez SCP viedli k doplneniu troch látok do prílohy II (pozri časť 4).

Hospodárske subjekty, ktoré vykonávajú cezhraničné podnikateľské aktivity v rámci EÚ tiež čelia výzve v podobe nutnosti prispôsobiť sa osobitnej povahe rôznych režimov v každom členskom štáte. V nariadení sa umožňuje orgánom členských štátov definovať kľúčové aspekty jeho uplatňovania na ich území. Hospodárske subjekty teda musia vedieť aký typ režimu sa uplatňuje v konkrétnom členskom štáte, pre ktorý je výrobok určený, a v súlade s tým musia registrovať predaj, overiť povolenie alebo zakázať predaj. Niektoré spoločnosti majú rozsiahle interné postupy náležitej starostlivosti, ktoré uľahčujú dodržiavanie komplexných regulačných rámcov. Pre spoločnosti, ktoré takéto postupy nemajú, zvyčajne menšie spoločnosti, to však predstavuje proces náročný na čas.

Komisia nepredpokladá uplatňovanie ustanovení o ohlasovaní podozrivých transakcií, zmiznutí a krádeží na všeobecnú kategóriu „neurčených prekurzorov výbušnín“. Predstavovalo by to neprimeranú záťaž a neoprávnenú úroveň neistoty pre hospodárske subjekty, ktoré by nemuseli nevyhnutne vedieť, ktorá chemická látka sa môže použiť v danom čase ako prekurzor výbušnín.

Komisia napriek tomu považuje za nutné aktualizovať prílohu II tak často, ako je potrebné, s cieľom dopĺňať do nej špecifické látky, ktoré predstavujú hrozbu ako prekurzory výbušnín a v tejto súvislosti už využila svoju právomoc prijímať delegované akty (pozri časť 4).

Komisia okrem toho posúdi význam doplnenia kategórií látok do prílohy II. Posúdi napríklad vplyv, vrátane hospodárskeho hľadiska, zahrnutia všetkých hydrátov uvedených solí dusičnanov podobne ako sú v nariadení (ES) č. 273/2004 zahrnuté soli prekurzorov drog ako aj všetky hnojivá s vysokým obsahom dusíka.

Uvedené doplnenia by vyplnili súčasné medzery v nariadení a tiež môžu uľahčiť prácu hospodárskym subjektom zjednodušením usmernení o tom, ktoré látky sú problémové. Komisia však napriek tomu pred prijatím akéhokoľvek návrhu posúdi presný vplyv doplnení na dodávateľský reťazec.

4. VYKONÁVANIE PRÁVOMOCI PRIJÍMAŤ DELEGOVANÉ AKTY

V súlade s článkom 12 uvedeného nariadenia je Komisia splnomocnená prijímať delegované akty týkajúce sa zmien prahových hodnôt v prílohe I v rozsahu, ktorý je potrebný na zohľadnenie vývoja zneužívania látok ako prekurzorov výbušnín alebo na základe výskumu a testovania. Môže tiež prijímať delegované akty týkajúce sa doplnenia látok do prílohy II, ak je to potrebné na zohľadnenie vývoja zneužívania látok ako prekurzorov výbušnín.

Komisia uplatnila v roku 2016 svoju právomoc prijímať delegované akty s cieľom doplniť tri látky do prílohy II:

Delegované nariadenie Komisie (EÚ), ktorým sa mení nariadenie Európskeho parlamentu a Rady (EÚ) č. 98/2013 pokiaľ ide o doplnenie hliníkového prášku do zoznamu prekurzorov výbušnín v prílohe II,

Delegované nariadenie Komisie (EÚ), ktorým sa mení nariadenie Európskeho parlamentu a Rady (EÚ) č. 98/2013, pokiaľ ide o doplnenie hexahydrátu dusičnanu horečnatého do zoznamu prekurzorov výbušnín v prílohe II, a

Delegované nariadenie Komisie (EÚ), ktorým sa mení nariadenie Európskeho parlamentu a Rady (EÚ) č. 98/2013, pokiaľ ide o doplnenie horčíkového prášku do zoznamu prekurzorov výbušnín v prílohe II.

Doplnenie uvedených látok do prílohy II navrhli SCP členské štáty. Počas prípravy delegovaných aktov Komisia konzultovala so všetkými zainteresovanými stranami, najmä so sektorom chemického priemyslu a maloobchodu v súlade s požiadavkami nariadenia a predložila analýzu, ktorá preukazuje, že doplnenie nepredstavuje neprimerané zaťaženie hospodárskych subjektov alebo spotrebiteľov. Členovia a pozorovatelia SCP diskutovali o doplneniach a v širokej miere ich podporili. Komisia pred prijatím tiež predložila návrhy delegovaných aktov na verejnú konzultáciu. Komisia počas procedurálneho a rozhodovacieho procesu zaistila včasné a náležité postúpenie príslušných dokumentov Európskemu parlamentu a Rade.

Počas obdobia, na ktoré sa vzťahuje táto správa Komisia nevyužila svoje delegované právomoci na zmenu žiadnej z prahových hodnôt v prílohe I.

Hoci Komisia v súčasnosti neidentifikovala ďalšie látky, na ktoré by sa mala vzťahovať požiadavka na ohlasovanie, ani obmedzené prekurzory výbušnín, ktorých prahové hodnoty by sa mali zmeniť, v budúcnosti môže vzniknúť takáto potreba, ktorú bude potrebné rýchlo riešiť prostredníctvom delegovaných aktov s cieľom zaistiť verejnú bezpečnosť. Komisia preto zastáva názor, že právomoc prijímať delegované akty, ktorá jej bola udelená uvedeným nariadením, by sa mala automaticky predĺžiť na obdobie piatich rokov v súlade s článkom 14 ods. 2 nariadenia.

5. ZÁVER

Nadobudnutie účinnosti nariadenia (EÚ) č. 98/2013 prispelo k obmedzeniu prístupu k nebezpečným prekurzorom výbušnín, ktoré sa môžu zneužiť na výrobu po domácky vyrobených výbušnín, pretože sa v ňom zaviedli obmedzenia a kontroly týkajúce sa kľúčových problémových látok. Hrozba, ktorú predstavujú po domácky vyrobené výbušniny však ostáva vysoká a neustále sa vyvíja. V Únií, v ktorej platí voľný pohyb osôb, tovarov a služieb európski občania a obyvatelia očakávajú opatrenia na boj proti terorizmu na úrovni EÚ. Komisia, členské štáty a dodávateľský reťazec prekurzorov výbušnín v Európe preto musia spoločne zintenzívniť svoje úsilie v plnej miere uplatňovať súčasné ustanovenia a identifikovať opatrenia a kroky, ktoré posilnia systém upravujúci problematiku domácky vyrobených výbušnín v budúcnosti.

Komisia v úzkej spolupráci s SCP už začala uskutočňovať revíziu nariadenia a doplnila tri látky, ktoré sú prekurzormi výbušnín do prílohy II. Je to dôležitý krok smerom k lepšej kontrole nebezpečných látok. Skúsenosti z praktického uplatňovania získané od 2. septembra 2014 spolu s globálnym vývojom však ukazujú, že je nevyhnutné zvážiť doplňujúce zmeny v nariadení s cieľom zvýšiť kapacitu všetkých aktérov pri uplatňovaní a presadzovaní obmedzení a kontrol. S prihliadnutím na tento cieľ Komisia dôkladne posúdi vplyv viacerých možných nových opatrení, ktoré môžu byť navrhnuté v blízkej budúcnosti.